1. Ndimangele kuwe Mhlaba,— Kuba, nguwe umdlezana Owanyisa abantwana, Sebeb'ede ama “ dlaba.”
2. Bayanuka, bate butyu, Mina, Yise, ndite ruqu: Ndibabiza ngamac’ onke, Ndibameme ngako konke.
3. Bazonele ngokwenene, Umdlezana makapuse ;

Omalanga babalele,

’Ze bacitwe nazimfazwe.

1. Bangalima, bap'andule, Ngamakuba baqandule,— It’ imvula ndiyibambe, Imibete ndiyivimbe.
2. Bangakupa nemijelo, Ndoyomisa imilambo; Bangafuya ozimfuyo Zozinkomo kuti, “ mo ” ;
3. Nomahashe, nozigusha; Ozimali, nenciniba; Ozib'okwe, nenqanawa; Senditshilo,—ziyatshaba.
4. Sel’ i-Ndim nje, omangele Kule nkundla, ndikatele. Ningabuyanga kwapela,— Senifile, kwa-impela
5. Ungo Wam umhlaba, Noko ningo “ Bed’ idlaba.” Ndininike ngesi sisa; Ndinenzela nindisola
6. Ndoni gxota, kulo mhlaba, Ndini gxote, kwela kaya; Isipelo ke yinina ? Singu-Ati! ati! ke mna.
7. Zihlambeni, zicoceni, Obububi, bulahleni; Kanipeze, nqumamani, Ukwenz’ ifa kufundeni.
8. Pungulani imitw'alo

Yabo babandezelweyo; Gwebelani inkedama, Kufuneni ukugweba.

1. Nabo nabahlolokazi, Ukuze bangasileli,— Yenzani ubulungisa, Xa nipete ukugweba.
2. Kanize ke, kesixoxe,

No Yehova sidibene :

Nokw’ izono sekumrolo,— U Yehova seletshilo,—

1. Zoba mhlope ngokwe kepu, Zibe mhlope njengomq'apu, Zibe weza, njengoboya Buhlanjiwe, obegusha.
2. Not’ ukuba ninemvume, Okunye ke nilungile, Ilungelo lalo mhlaba, Ndoninika, nolix'amla.
3. Okanye ke nimangala, Seni beda kwanedlaba, Nakutshaba ngalw’ irele,— U Yehova utetile.

5 ISIGIDIMI SAMAXOSA DECEMBER 01, 1884

 INCWADI ZABA BALELI.

IMEKO YEZINTO E-TRANSKEI.

Nkosi yam Mhleli *WE-Sigidimi,—*Mhlaumbi ungatanda ukumana usiva ngehambiso ye Transkei, nezinto endizipaulayo kuyo. Egameni lohlanga sendizibize ezincwadini zam kuwe ukuba ndingu Tand’ Uhlanga, ngako ndimelwe ukub'ala ngalo. Into yokuqala endiyibonayo yimvula eseloko isina kweli. Aba majojo bahlininika kwa ngo October ogqitileyo, ngoku baya kala, ukutya kwabo kuya dada. Aba masandle bona bati yina mvula.

*Capt. Blyth.—*Senivile kwincwadi ka Mr. T. N. M. ukuba elinene libuyile. Ewe bonke e Transkei apa abatanda ukunyuka kohlanga bayavuya u Capt. Blyth ebuyile nje. Namhla kuya kuvuka *imiboniso* izinto ezikutaza inkutalo. U Mr. Veldtman Bikitsha inene endilibuka kwa nje ngo Capt. Blyth kwimizamo yokunyusa uhlanga e Transkei apa, ndiyatemba ukuba liyavuya ebuyile nje u Capt. Blyth Lomanene ehlangene nje kuza kuhambiseka imisebenzi emihle ye nkutalo. Ubom obude kuwo omabini.

IZILIMO.

Umbona namazimba aya linywa kakulu nonyaka nje. Naba heyideni balime kakulu, mhlaumbi bavuselelwe yindlala le ikoyo kangaka nonyaka. Into endiyidelayo kulo lonke eli lapesheya kwe Nciba ngokukodwa kuba heyideni, lelo kubambisa ikuba amakwenkwana; ngenxa yeli siko amasimi aliny wa kakubi, into elandelayo ibe kukwapuka kwemihlakulo, nokunyuka ko kula ngexabiso elingapezu kokuya ibifudula ibanjwa ngamadoda.

*Ingqolowa.—*Kwela Mamfengu na Mangqika ayikatalelwe kanye, into engummangaliso, kuba ingqolowa okwangoku e Transkei apa ine xabiso elikulu. Abanye bakala ngelitye lokusila ukuba lingeko, kodwa asiso sizatu eso kuba maninzi amatye e Qonce, esila ngamanani apantsi, zaye zininzi nenqwelo eziya kona. Lihlazo kuma Transkei ukuba umgubo umana utunyelwa e Koloni umhlaba uhleli wodwa apa.

*Ihabile,—*Yiyo kambe into eke ilinywe, koko ilinywa mva kunye nokudla, itengiswe ngamanani apantsi.

*Itapile,—*E!—zona akutetwa nokutetwa ngazo, zitengwa kwase Koloni ngabe Lungu.

Intlalo Yabantu.

*Ilizwe.—*Into endiyipaulayo kweli la Mamfengu (Fingoland) ngokukodwa, kukuxinana kwabantu, nokuba abantu bafuye impahla ngapezu koko ilizwe linako ukutwala. Nokulima, izibonda ziyekelela ukuba kulinywe ngobudenge nase madlelweni. Impahla kwezinye indawo idla imelwe pakati kwamasimi imini yonke. Ngati mna umntu ontsundu ufuya ukuba agqite onantsi nonantsi ngenani, kunokukangela ububanzi belizwe afuyele kulo. Ukuba Amamfengu nezibonda zawo aziyilumkeli lendawo, impahla yabo iya kutshabalala.

*Ilizwi,—* Lomsebenzi ’mkulu unezitintelo ezikulu ngoku kweli la Pesheya kwe Nciba. Kuko ukufa okutile nase zikolweni ezibe zifudula zishushu. Ityalike ngoku ikolisa ukungenwa ngabafazi no mtinjana kakulu, kwezinye indawo. Utywala bukulile kuba heyideni. Ngoku siva ukuba buvuielwe nakuma Wesile ukuba busilwe. Kutiwa kuko ezisilayo koma Gcuwa. Ama Rabe ayakala ngamasela ase Wesile, ungeva umntu eteta ngendaliswana ayifumene kwanantsi. Intseli zabo zona akungeze uve zisiti butywala ukububiza, kupela *yintwana* kwa nantsi, *amanzana* kwa nantsi, kanti mhlaumbi kuzele kwezondawo ifatyana, nemipanda, namajoma. Umntu ungeva esiti tunga iwayini yetu le, emveni kokutungwa bufike bulaulwe, emveni koko kubulelwe (ukuba kuselwa esikolweni) kuseliwe ke kubulelwa ngamazwi abuhlungu umnikazi ndlu ngokubapilisa ngalomini. Ndinosizi ukuti ezizinto zenzeka ezikolweni, kanye ama Rabe ngale ndawo anesigxeko.—Lingatinina ke ukuhamba ilizwi xa kunje?

*Imfundo,—*E! imfundo yona ngaba heyideni ayikatalelwe kanye, Bati uti umntwana womntu akufundiswa alahle uyise nonina ahambe ezweni, ahole nokuhola. Enye into bati ipina imizi yabantu abafundileyo? Intlanti nenkomo zabo zipina? Bambona bona umntu ofundileyo eli hilihilana, neqokolwana elipile ngokutshonisa abangafundanga. Laye ilixokana eliya kuhamba likumsha, lilahle nenteto yakowalo kweza ndawo zikude. Lendawo ke aba heyideni ngazwinye e Transkei apa bankontele kuyo, ebudengeni, ukuba abafuni kubatumela ezikolweni abantwana babo.

Inkutalo.

Inkutalo asikuko nokuba ndiyayibuka nokuba yeyalupina uhlobo. Xa umntu atabate imisebenzi yenkutalo pakati kwaba ntsundu e Transkei apa nase Koloni, nabamnyama bamanye amazwe, angafumana tina sise mva ezantsi kanye. Ngati mna e South Africa apa eyona nto inkulu kwaba ntsundu—ngokukodwa ku Maxosa na Batembu— kukuba umntu abe ngoka nantsi, mhlaumbi abe sisibonda. Abanye ngobubonda bayatenga emapoliseni nge nkomo ukuba batetelelwe e